[{"text_idx": "#000001", "text": "Nagusikleta eta Village velo\u0301 dira hiru hirietan egingo diren ekimen nagusiak. Horrez gain, udalerri bakoitzak bere jarduerak antolatu ditu."}, {"text_idx": "#000002", "text": "Aste honetan hasiko da Europako Mugikortasunaren Astea eta Bidasoa-Txingudi Mugaz Gaindiko Partzuergoak hainbat ekimen antolatu ditu ildo horretan hiru hirietan: Village ve\u0301lo eta Nagusikleta. Aurten, txikienei eta adinekoei arreta berezia jarri nahi izan dietela azaldu dute."}, {"text_idx": "#000003", "text": "Leloa Konbinatu eta mugitu! da eta xedea \u201cklima aldaketaren aurka jardutearen garrantziaz jabetzea eta bizikleta erabiltzeak mundu osasuntsuago baten aldeko borrokan izan dezakeen garrantziaz jabetzea\u201d dela azaldu du Miguel Angel Paez Bidasoa bizirikeko presidenteak. Mugaz gaindiko lanaren beharra ere nabarmendu du. Bat egin du adierazpen horiekin Hendaiako Udaleko ordezkaria den Itziar Aizpuruk."}, {"text_idx": "#000004", "text": "Familian edo lagunekin egin daitezkeen planak direla azaldu du Juan Luis Silanes Hondarribiko Ingurumen zinegotziak eta parte hartzera animatu nahi izan ditu herritarrak, \u201coso interesgarriak izan baitaitezke eguneroko bizitzan aplikatzeko\u201d."}, {"text_idx": "#000007", "text": "Tandem batean adinekoek paseo bat emateko ekimena da. Balaztak ekarri zuen Bidasora duela urtebete eta lotura honetan topa daiteke HITZAk horren gainean egindako erreportajea. Ibilbideen ordutegiak hauek dira:"}, {"text_idx": "#000011", "text": "Hondarribia: Bizikleta eta Osasuna hitzaldia eskainiko du Kepa Lizarragak ostiralean hilaren 16an, Kultur Etxean 19:00etan. Bizikletak daukan rolari buruzko hausnarketa egingo du. Hurrengo egunean, Bizikleta Jaia egingo dute, eta igandean, bizikleta martxa familiarra egingo dute hiriko kaleetan zehar. Astelehenean, irailak 19, Talaia bidearen zati bat egingo dute Jaizkibelgo landareak ezagutzeko, 16:00etan. Amaitzeko, irailaren 21an mahaiaren bueltan eseriko dira mugikortasunaren alorreko arazoak komentatzeko eta mugikortasun zailtasunei irtenbideak proposatzeko."}, {"text_idx": "#000018", "text": "Irun kalea, 8, Errenteria-Orereta 20100"}]